title: Komission päätös (EU) 2017/451, annettu 14 päivänä maaliskuuta 2017, Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevaan pöytäkirjaan tehtävien tiettyjen muutosten hyväksymisestä Euroopan unionin puolesta

text:
                  15.3.2017

                  FI

                  Euroopan unionin virallinen lehti

                  L 69/34

            KOMISSION PÄÄTÖS (EU) 2017/451,
      annettu 14 päivänä maaliskuuta 2017,
      Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevaan pöytäkirjaan tehtävien tiettyjen muutosten hyväksymisestä Euroopan unionin puolesta
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista neljän vuoden ajanjaksoksi koskevan pöytäkirjan tekemisestä Euroopan unionin puolesta 24 päivänä toukokuuta 2016 annetun neuvoston päätöksen (EU) 2016/870 (1) ja erityisesti sen 3 artiklan,
      sekä katsoo seuraavaa:

                  (1)

                  Euroopan yhteisön ja Mauritanian islamilaisen tasavallan välisen kalastuskumppanuussopimuksen (2), jäljempänä ’sopimus’, joka on hyväksytty neuvoston asetuksella (EY) N:o 1801/2006 (3), 10 artiklalla perustetaan sekakomitea valvomaan kyseisen sopimuksen täytäntöönpanoa ja erityisesti sopimuksen toimeenpanoa, tulkintaa ja moitteetonta toimintaa sekä arvioimaan tarvittaessa uudelleen kalastusmahdollisuuksien ja niitä vastaavan taloudellisen korvauksen taso.

                  (2)

                  Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamisesta tehdyn pöytäkirjan, jäljempänä ’pöytäkirja’, joka on hyväksytty päätöksellä (EU) 2016/870, 1 artiklan 1 kohdassa vahvistetaan sopimuksen nojalla myönnetyt kalastusmahdollisuudet neljän vuoden ajanjaksoksi 16 päivästä marraskuuta 2015 alkaen, ja pöytäkirjan 2 artiklan 1 kohdassa määritetään vuotuinen taloudellinen korvaus, joka liittyy Euroopan unionin alusten pääsyyn Mauritanian kalastusalueelle.

                  (3)

                  Pöytäkirjan 1 artiklan 1 kohdassa tarkoitetussa taulukossa täsmennetään kalastusmahdollisuudet ja määrätään, että osapuolet voivat sopia tieteellisten lausuntojen perusteella sekakomiteassa kalastusmahdollisuuksien jakamisesta pakastustroolareille, jotka pyytävät sellaisia pohjakalalajeja, joiden tapauksessa on todettu ylijäämä.

                  (4)

                  Sekakomitea kokoontui Nouakchottissa 15 ja 16 päivänä marraskuuta 2016 ylimääräiseen istuntoon hyväksyäkseen kalastusmahdollisuuksien muuttamisen ja kalastustoiminnan harjoittamiseen sovellettavat edellytykset sekä taloudellisen korvauksen ottaen huomioon komission pyynnön perustaa uusi kalastusluokka senegalinkummelia pyytäville pakastustroolareille.

                  (5)

                  Komissio toimitti neuvostolle ennen sekakomitean kyseistä kokousta valmistelevan asiakirjan, jossa esitettiin unionin suunnitellun kannan yksityiskohdat.

                  (6)

                  Neuvosto hyväksyi unionin suunnitellun kannan päätöksen (EU) 2016/870 liitteessä olevan 3 kohdan mukaisesti.

                  (7)

                  Hyväksytyt muutokset, jotka koskivat senegalinkummelia pyytävien pakastustroolareiden uuden kalastusluokan käyttöönottoa, tähän uuteen luokkaan sovellettavia kalastustoiminnan harjoittamista koskevia edellytyksiä ja alueelle pääsyyn liittyvän taloudellisen korvauksen korottamista, on kirjattu 15 ja 16 päivänä marraskuuta 2016 kokoontuneen sekakomitean kokouspöytäkirjan liitteeseen 5.

                  (8)

                  Kyseiset muutokset olisi hyväksyttävä unionin puolesta,

            ON HYVÄKSYNYT TÄMÄN PÄÄTÖKSEN:
      1 artikla
      Hyväksytään unionin puolesta Euroopan yhteisön ja Mauritanian islamilaisen tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan muutokset, jotka kyseisen sopimuksen 10 artiklalla perustettu sekakomitea on hyväksynyt kokouksessaan 15 ja 16 marraskuuta 2016 ja jotka perustuvat kokouspöytäkirjan liitteeseen 5.
      Marraskuun 15 ja 16 päivänä 2016 kokoontuneen sekakomitean kokouspöytäkirjan liitteen 5 teksti on liitetty tähän päätökseen.
      2 artikla
      Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

         Tehty Brysselissä 14 päivänä maaliskuuta 2017.

               Komission puolesta

               Puheenjohtaja

            Jean-Claude JUNCKER

         (1)  EUVL L 145, 2.6.2016, s. 1.

         (2)  EUVL L 343, 8.12.2006, s. 4.

         (3)  Neuvoston päätös (EY) N:o 1801/2006, tehty 30 päivänä marraskuuta 2006, Euroopan yhteisön ja Mauritanian islamilaisen tasavallan välisen kalastuskumppanuussopimuksen tekemisestä (EUVL L 343, 8.12.2006, s. 1).

         LIITE
         Pöytäkirja, 2 artikla, kohdat:

                     1.

                     Sopimuksen 7 artiklassa tarkoitettu taloudellinen korvaus, joka liittyy Euroopan unionin alusten pääsyyn Mauritanian kalastusalueelle, on viisikymmentäseitsemän miljoonaa viisisataa tuhatta (57 500 000) euroa vuodessa. Tätä kohtaa sovelletaan, jollei tämän pöytäkirjan 5–10 ja 16 artiklassa toisin määrätä.

                     3.

                     Sallitut kokonaissaaliit (luokat 1, 2, 2 a, 3, 6, 7 ja 8) ja viitesaalismäärät (luokat 4 ja 5) määritellään tämän pöytäkirjan liitteessä 1 olevissa teknisissä selvityksissä. Ne vahvistetaan kalenterivuosittain 1 päivästä tammikuuta 31 päivään joulukuuta. Jos pöytäkirjan ensimmäinen ja viimeinen soveltamiskausi eivät osu kalenterivuodeksi, sallitut kokonaissaaliit mukautetaan suhteessa aikaan ja ottaen kalastusluokittain huomioon saaliiden jakautumissuuntaukset vuoden aikana.

                     7.

                     Jos Euroopan unionin tonnikala-alusten saaliit Mauritanian kalastusalueella ylittävät kalastusluokkien 4 ja 5 tapauksessa kummallekin näistä luokista vahvistetun viitesaalismäärän, taloudellisen korvauksen viidenkymmenenseitsemän miljoonan viidensadan tuhannen (57 500 000) euron määrää korotetaan kunkin pyydetyn ylimääräisen tonnin osalta maksulla, jonka määrä vahvistetaan teknisissä selvityksissä kyseiselle vuodelle. Euroopan unionin ylityksestä maksama määrä ei voi kuitenkaan olla yli kaksinkertainen vastaavaan viitesaalismäärään verrattuna. Jos Euroopan unionin kalastusalusten pyytämät määrät ovat yli kaksi kertaa kyseistä määrää vastaavien viitesaalismäärien suuruisia, tuon rajan ylittävän määrän osalta maksettava korvaus maksetaan seuraavana vuonna.

               1 artiklan 1 kohdassa tarkoitettu kalastusluokkataulukko

                     Kalastusluokka

                     Sallitut kokonaissaaliit ja viitesaalismäärät

                     1

                     Äyriäisiä, ei kuitenkaan langustia ja taskurapua, pyytävät kalastusalukset

                     5 000  tonnia

                     2

                     Senegalinkummelia pyytävät pohjatroolarit (muut kuin pakastusalukset) ja pohjasiima-alukset

                     6 000  tonnia

                     2 a

                     Senegalinkummelia pyytävät troolarit (pakastusalukset)

                     senegalinkummeli 3 500  tonnia
                     kalmari 1 450  tonnia
                     seepia 600 tonnia

                     3

                     Muita pohjakalalajeja kuin senegalinkummelia pyytävät alukset, jotka käyttävät muita pyydyksiä kuin troolia

                     3 000  tonnia

                     4

                     Nuottaa käyttävät tonnikala-alukset

                     12 500  tonnia
                     (viitesaalismäärä)

                     5

                     Vapapyydyksiä käyttävät tonnikala-alukset ja pintasiima-alukset

                     7 500  tonnia
                     (viitesaalismäärä)

                     6

                     Pelagiset pakastustroolarit

                     225 000  tonnia (*1)

                     7

                     Pelagisia lajeja pyytävät muut kuin pakastusalukset

                     15 000  tonnia (*2)

                     8

                     Pääjalkaiset

                     (pm) tonnia

               Liite, lisäys 1 ”Tekniset selvitykset”, uusi selvitys 2 a:

                     KALASTUSLUOKKA 2 a:
                     SENEGALINKUMMELIA PYYTÄVÄT TROOLARIT (PAKASTUSALUKSET)

               1.   Kalastusalue

                                 a)

                                 Leveyspiirin 19° 15′ 60″ N pohjoispuolella: seuraavien pisteiden rajoittaman vyöhykkeen länsipuolella:

                                                20° 46′ 30″ N

                                                17° 03′ 00″ W

                                                20° 36′ 00″ N

                                                17° 11′ 00″ W

                                                20° 36′ 00″ N

                                                17° 36′ 00″ W

                                                20° 03′ 00″ N

                                                17° 36′ 00″ W

                                                19° 45′ 70″ N

                                                17° 03′ 00″ W

                                                19° 29′ 00″ N

                                                16° 51′ 50″ W

                                                19° 15′ 60″ N

                                                16° 51′ 50″ W

                                                19° 15′ 60″ N

                                                16° 49′ 60″ W

                                 b)

                                 Leveyspiirin 19° 15′ 60″ N eteläpuolella leveyspiiriin 17° 50′ 00″ N asti: 18 meripeninkulmaa länteen mitattuna kohdasta, jossa luode on alhaisimmillaan.

                                 c)

                                 Leveyspiirin 17° 50′ 00″ N eteläpuolella: 12 meripeninkulmaa länteen mitattuna kohdasta, jossa luode on alhaisimmillaan.

                           Kun kyseessä ovat alueet, jotka mitataan kohdasta, jossa luode on alhaisimmillaan, sekakomitea voi korvata alueen rajaviivat maatieteellisillä koordinaateilla.

                     Sallitut pyydykset

                                 —

                                 Pohjatrooli senegalinkummelia varten.

                                 —

                                 Troolinperän kaksinkertaistaminen on kielletty.

                                 —

                                 Troolinperään käytetyn langan kaksinkertaistaminen on kielletty.

                     Pienin sallittu silmäkoko

                     70 mm (trooli)

                     Vähimmäiskoot

                     Kalojen vähimmäiskoko mitataan suun kärjestä pyrstöevän kärkeen (kokonaispituus) (ks. lisäys 7).

                     Sekakomitea voi vahvistaa vähimmäiskoon lajeille, joista ei määrätä edellä.

                     Sivusaaliit

                     Sallitut

                     Kielletyt

                     25 % pohjakaloja (muita kuin senegalinkummeli)

                     Pääjalkaiset (muut kuin kalmari ja seepia) ja äyriäiset

                     Sekakomitea voi vahvistaa sallitut sivusaalismäärät lajeille, joista ei määrätä edellä.

                     Kalastusmahdollisuudet/Maksut

                     Ajanjakso

                     Vuosi

                     Sallittu kokonaissaalis (tonnia)

                     3 500

                     senegalinkummeli (pääasiallinen kohdelaji)

                     1 450

                     kalmari (toissijainen kohdelaji)

                     600

                     seepia (toissijainen kohdelaji)

                     Maksu

                     senegalinkummeli: 70 euroa/t

                     kalmari: 575 euroa/t

                     seepia: 250 euroa/t

                     sivusaaliit: 90 euroa/t

                     Maksu lasketaan jokaisen kolmen kuukauden ajanjakson, jonka aikana aluksella on ollut lupa kalastaa, lopussa ottaen huomioon kyseisellä ajanjaksolla saadut saaliit.
                     Lisenssin myöntämisedellytyksenä on 1 000  euroa alukselta oleva ennakkomaksu, joka vähennetään maksun kokonaismäärästä ja joka maksetaan jokaisen kolmen kuukauden ajanjakson, jonka aikana aluksella on lupa kalastaa, alussa.
                     Lupa voi olla samanaikaisesti enintään 6 aluksella.

                     Rauhoitusaika

                     Sekakomitea vahvistaa tarvittaessa rauhoitusajan yhteisen tiedekomitean tieteellisen lausunnon perusteella.

                     Tieteelliset tarkkailijat

                     Liitteessä olevan X luvun 2 kohdassa vahvistetusta säännöstä poiketen aluksille on otettava mauritanialainen tieteellinen tarkkailija jokaisella kalastusmatkalla.

                     Huomautukset

                     Maksut vahvistetaan koko pöytäkirjan soveltamisajaksi.

            (*1)  10 prosentin ylitys on sallittu ilman, että sillä on vaikutusta Euroopan unionin alueelle pääsystä maksamaan taloudelliseen korvaukseen.

            (*2)  Jos kyseiset kalastusmahdollisuudet käytetään, ne on vähennettävä luokan 6 sallitusta kokonaissaaliista.


Avis juridique important

|

31999D0396

1999/396/EY, EHTY, Euratom: Komission päätös, tehty 2 päivänä kesäkuuta 1999, petosten, lahjonnan ja yhteisöjen etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistä (tiedoksiannettu numerolla SEK(1999) 802)

Virallinen lehti nro L 149 , 16/06/1999 s. 0057 - 0059

KOMISSION PÄÄTÖS,tehty 2 päivänä kesäkuuta 1999,petosten, lahjonnan ja yhteisöjen etua vahingoittavan muun laittoman toiminnan torjumista koskevien sisäisten tutkimusten edellytyksistä ja yksityiskohtaisista säännöistä(tiedoksiannettu numerolla SEK(1999) 802)(1999/396/EY, EHTY, Euratom)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen ja erityisesti sen 218 artiklan,ottaa huomioon Euroopan hiili- ja teräsyhteisön perustamissopimuksen ja erityisesti sen 16 artiklan,ottaa huomioon Euroopan atomienergiayhteisön perustamissopimuksen ja erityisesti sen 131 artiklan,sekä katsoo, että(1) Euroopan petostentorjuntaviraston tutkimuksista annetussa Euroopan parlamentin ja neuvoston asetuksessa (EY) N:o 1073/1999(1) ja Euroopan petostentorjuntaviraston tutkimuksista annetussa neuvoston asetuksessa (Euratom) N:o 1074/1999(2) säädetään, että Euroopan petostentorjuntavirasto, jäljempänä "virasto", toteuttaa hallinnollisia tutkimuksia EY:n ja Euratomin perustamissopimuksissa tai niiden nojalla perustetuissa toimielimissä ja elimissä,(2) komission perustaman viraston tehtäviin kuuluvat taloudellisten etujen suojaamisen lisäksi kaikki toimet yhteisön etujen suojelemiseksi sellaisia väärinkäytöksiä vastaan, jotka voivat johtaa hallinnollisiin kanteisiin tai rikossyytteisiin,(3) olisi vahvistettava petosten torjunnan laajuutta ja tehokkuutta nykyistä hallinnollisten tutkimusten asiantuntemusta hyödyntäen,(4) komission olisi tämän vuoksi annettava sillä olevan hallinnollisen toimivallan puitteissa viraston tehtäväksi toteuttaa hallinnollisia tutkimuksia sellaisten virkatoimintaan liittyvien vakavien tekojen selvittämiseksi, jotka voivat merkitä, että virkamies tai muuhun henkilöstöön kuuluva on jättänyt noudattamatta Euroopan yhteisöjen virkamiehiin ja muuhun henkilöstöön sovellettavien henkilöstösääntöjen, jäljempänä "henkilöstösäännöt", 11 artiklassa ja 12 artiklan toisessa ja kolmannessa kohdassa, 13, 14 ja 16 artiklassa sekä 17 artiklan ensimmäisessä kohdassa mainittuja velvollisuuksiaan tavalla, joka voi haitata näiden yhteisöjen etuja ja joka voi johtaa kurinpitotoimiin ja tarvittaessa rikossyytteisiin, tai että hän on tehnyt henkilöstösääntöjen 22 artiklassa tarkoitetun vakavan virheen, taikka että komission jäsen tai henkilöstöön kuuluva, johon ei sovelleta henkilöstösääntöjä, on vastaavalla tavalla jättänyt noudattamatta velvollisuuksiaan,(5) näissä tutkimuksissa on otettava täysimääräisesti huomioon Euroopan yhteisöjen perustamissopimusten asianomaiset määräykset sekä erityisesti yhteisöjen erioikeuksista ja vapauksista tehty pöytäkirja ja sen täytäntöönpanemiseksi annetut tekstit sekä henkilöstösäännöt,(6) nämä tutkimukset on kaikissa toimielimissä ja elimissä toteutettava samoin edellytyksin eikä näiden tehtävien antaminen virastolle vaikuta toimielinten tai elinten omaan vastuuseen eikä heikennä asianomaisten henkilöiden oikeussuojaa,(7) olisi määriteltävä, kunnes henkilöstösäännöt muutetaan, käytännön yksityiskohtaiset säännöt siitä, miten komission jäsenet ja virkamiehet sekä muuhun henkilöstöön kuuluvat toimivat yhteistyössä sisäisten tarkastusten toteuttamiseksi moitteettomasti, ja(8) olisi kumottava petostentorjunnan koordinoinnin erityisryhmän tutkimuksista 14 päivänä heinäkuuta 1998 tehty komission päätös ja sen yksityiskohtaisista säännöistä 9 päivänä joulukuuta 1998 tehty päätös,ON PÄÄTTÄNYT SEURAAVAA:1 artiklaVelvollisuus toimia yhteistyössä viraston kanssaKomission pääsihteerin, yksiköiden, virkamiesten ja muuhun henkilöstöön kuuluvien on toimittava täysimääräisesti yhteistyössä viraston henkilöstöön kuuluvien kanssa ja anettava kaikkea tutkimuksissa tarvittavaa apua. Tätä varten he antavat viraston henkilöstöön kuuluville kaikki asiaa koskevat tiedot ja selvitykset.Komission jäsenet toimivat yhteistyössä viraston kanssa, tämän kuitenkaan rajoittamatta Euroopan yhteisöjen perustamissopimusten, erityisesti erioikeuksista ja vapauksista tehdyn pöytäkirjan sekä niiden soveltamiseksi annettujen tekstien määräysten soveltamista.2 artiklaIlmoittamisvelvollisuusKomission virkamiehen ja muuhun henkilöstöön kuuluvan on viipymättä ilmoitettava yksikkönsä päällikölle tai pääjohtajalleen tai, jos hän pitää sitä tarpeellisena, komission pääsihteerille tai virastolle suoraan sellaisista tietoonsa tulleista seikoista, jotka antavat aihetta olettaa petoksen tai lahjonnan taikka yhteisöjen etuja vahingoittavan muun laittoman toiminnan mahdollisuutta, tai sellaisista virkatoimiin liittyvistä vakavista teoista, jotka voivat merkitä, että virkamies tai muuhun henkilöstöön kuuluva on jättänyt noudattamatta velvollisuuksiaan tavalla, joka voi johtaa kurinpitotoimiin ja tarvittaessa rikossyytteisiin, taikka että komission jäsen tai henkilöstöön kuuluva, johon ei sovelleta henkilöstösääntöjä, on vastaavalla tavalla jättänyt noudattamatta velvollisuuksiaan.Komission pääsihteeri, pääjohtajat ja yksikköjen päälliköt toimittavat virastolle tiedon kaikista tietoonsa saamistaan seikoista, jotka antavat aihetta olettaa ensimmäisessä kohdassa tarkoitettujen väärinkäytösten mahdollisuutta.Komission virkamiestä ja muuhun henkilöstöön kuuluvaa ei missään tapauksessa saa kohdella epäoikeudenmukaisesti tai syrjiä sen vuoksi, että hän on toimittanut ensimmäisessä ja toisessa kohdassa tarkoitetun tiedon.Komission jäsenen, joka saa tietoonsa ensimmäisessä kohdassa tarkoitettuja seikkoja, on ilmoitettava niistä komission puheenjohtalle, tai, jos hän pitää sitä aiheellisena, suoraan virastolle.3 artiklaTurvallisuustoimiston antama apuViraston johtajan pyynnöstä komission turvallisuustoimisto antaa viraston henkilöstöön kuuluville apua tutkimusten käytännön toteuttamisessa.4 artiklaAsianomaisille ilmoittaminenJos ilmenee, että komission jäseneen, virkamieheen tai muuhun henkilöstöön kuuluvaan voi kohdistua henkilöön kohdistuvia epäilyjä, asianomaiselle on ilmoitettava tästä nopeasti, jos ilmoittaminen ei vaaranna tutkimusta. Nimeltä mainittua komission jäsentä, virkamiestä tai muuhun henkilöstöön kuuluvaa koskevia päätelmiä ei missään tapauksessa saa tehdä tutkimuksen valmistettua ilman, että asianomaiselle on annettu tilaisuus tulla kuulluksi kaikista häntä koskevista seikoista.Tapauksissa, joissa tutkimukseen liittyvistä syistä on noudatettava ehdotonta salassapitovelvollisuutta ja joissa on turvauduttava kansallisten oikeusviranomaisten toimivaltaan kuuluviin tutkintamenetelmiin, velvollisuutta antaa komission jäsenelle, virkamiehelle tai muuhun henkilöstöön kuuluvalle tilaisuus tulla kuulluksi voidaan lykätä puheenjohtajan tai pääsihteerin annettua asiaan suostumuksensa.5 artiklaIlmoitus tutkimuksen lopettamisesta ilman jatkotoimiaJos sisäisen tutkimuksen tuloksena ilmenee, ettei ole näyttöä komission jäsentä, virkamiestä tai muuhun henkilöstöön kuuluvaa vastaan, häntä koskeva sisäinen tutkimus lopetetaan ilman jatkotoimia viraston johtajan päätöksellä, jonka tämä antaa kirjallisesti tiedoksi asianomaiselle.6 artiklaLainkäytöllisten koskemattomuuden kumoaminenKansallisen poliisi- tai oikeusviranomaisen pyyntö komission jäsenen, virkamiehen tai muuhun henkilöstöön kuuluvan lainkäytöllisen koskemattomuuden kumoamisesta mahdollisen petoksen, lahjonnan tai muun laittoman toiminnan yhteydessä, on toimitettava viraston johtajalle lausuntoa varten. Virastolle on ilmoitettava, jos on esitetty pyyntö komission jäsenen lainkäytöllisen koskemattomuuden kumoamisesta.7 artiklaKumoaminenKumotaan petostentorjunnan koordinoinnin erityisryhmän tutkimuksista 14 päivänä heinäkuuta 1998 tehty komission päätös ja sen yksityiskohtaisista säännöistä 9 päivänä joulukuuta 1998 tehty päätös.8 artiklaVoimaantuloTämä päätös tulee voimaan 1 päivänä kesäkuuta 1999.Tehty Brysselissä 2 päivänä kesäkuuta 1999.Komission puolestaJacques SANTERPuheenjohtaja(1) EYVL L 136, 31.5.1999, s. 1.(2) EYVL L 136, 31.5.1999, s. 8.


title: Neuvoston päätös (YUTP) 2016/411, annettu 18 päivänä maaliskuuta 2016, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta

text:
               19.3.2016

               FI

               Euroopan unionin virallinen lehti

               L 74/40

         NEUVOSTON PÄÄTÖS (YUTP) 2016/411,
   annettu 18 päivänä maaliskuuta 2016,
   Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä annetun päätöksen 2011/172/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto antoi 21 päivänä maaliskuuta 2011 päätöksen 2011/172/YUTP (1) Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä.

               (2)

               Päätöksen 2011/172/YUTP uudelleentarkastelun perusteella rajoittavia toimenpiteitä olisi jatkettava 22 päivään maaliskuuta 2017.

               (3)

               Päätös 2011/172/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan päätöksen 2011/172/YUTP 5 artiklan toinen kohta seuraavasti:

      ”Tätä päätöstä sovelletaan 22 päivään maaliskuuta 2017.”

   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 18 päivänä maaliskuuta 2016.

            Neuvoston puolesta

            Puheenjohtaja

         A.G. KOENDERS

      (1)  Neuvoston päätös 2011/172/YUTP, annettu 21 päivänä maaliskuuta 2011, Egyptin tilanteen johdosta määrättävistä tiettyihin henkilöihin, yhteisöihin ja elimiin kohdistuvista rajoittavista toimenpiteistä (EUVL L 76, 22.3.2011, s. 63).


title: 2010/202/: Euroopan parlamentin ja neuvoston päätös, annettu 9 päivänä maaliskuuta 2010 , globalisaatioon mukautumista tukevan eurooppalaisen rahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti

text:
               8.4.2010

               FI

               Euroopan unionin virallinen lehti

               L 88/15

         EUROOPAN PARLAMENTIN JA NEUVOSTON PÄÄTÖS,
   annettu 9 päivänä maaliskuuta 2010,
   globalisaatioon mukautumista tukevan eurooppalaisen rahaston varojen käyttöönotosta talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen 28 kohdan mukaisesti
   (2010/202/EU)
   EUROOPAN PARLAMENTTI JA EUROOPAN UNIONIN NEUVOSTO, jotka
   ottavat huomioon Euroopan unionin toiminnasta tehdyn sopimuksen,
   ottavat huomioon talousarviota koskevasta kurinalaisuudesta ja moitteettomasta varainhoidosta 17 päivänä toukokuuta 2006 tehdyn Euroopan parlamentin, neuvoston ja komission välisen toimielinten sopimuksen (1) ja erityisesti sen 28 kohdan,
   ottavat huomioon Euroopan globalisaatiorahaston perustamisesta 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1927/2006 (2) ja erityisesti sen 12 artiklan 3 kohdan,
   ottavat huomioon Euroopan komission ehdotuksen,
   sekä katsovat seuraavaa:

               (1)

               Euroopan globalisaatiorahasto, jäljempänä ’EGR’, on perustettu lisätuen tarjoamiseksi irtisanotuille työntekijöille, jotka kärsivät maailmankaupassa tapahtuneiden huomattavien rakenteellisten muutosten seurauksista, ja heidän auttamisekseen työmarkkinoille uudelleen integroitumisessa.

               (2)

               EGR:n toimialaa laajennettiin niin, että 1 päivästä toukokuuta 2009 alkaen toimitettujen hakemusten johdosta tukea voidaan myöntää työntekijöille, jotka on irtisanottu maailmanlaajuisen finanssi- ja talouskriisin seurauksena.

               (3)

               Toukokuun 17 päivänä 2006 tehdyn toimielinten sopimuksen mukaisesti EGR:n varoja voidaan ottaa käyttöön vuosittain enintään 500 miljoonaa euroa.

               (4)

               Liettua esitti 23 päivänä heinäkuuta 2009 hakemuksen EGR:n varojen käyttöönottamiseksi AB Snaigė plc:n ja sen kahden toimittajan toteuttamien irtisanomisten vuoksi. Koska hakemus on asetuksen (EY) N:o 1927/2006 10 artiklassa säädettyjen rahoitustuen vahvistamista koskevien vaatimusten mukainen, komissio ehdottaa, että varoja otetaan käyttöön 258 163 euroa.

               (5)

               Tämän vuoksi EGR:stä olisi otettava käyttöön varoja rahoitustuen antamiseksi Liettuan hakemuksen perusteella,

         OVAT HYVÄKSYNEET TÄMÄN PÄÄTÖKSEN:
   1 artikla
   Euroopan globalisaatiorahastosta (EGR) otetaan käyttöön 258 163 euroa maksusitoumusmäärärahoina ja maksumäärärahoina osana varainhoitovuotta 2010 koskevaa Euroopan unionin yleistä talousarviota.
   2 artikla
   Tämä päätös julkaistaan Euroopan unionin virallisessa lehdessä.

      Tehty Strasbourgissa 9 päivänä maaliskuuta 2010.

            Euroopan parlamentin puolesta

            Puhemies

         J. BUZEK

            Neuvoston puolesta

            Puheenjohtaja

         M. Á. MORATINOS

      (1)  EUVL C 139, 14.6.2006, s. 1.

      (2)  EUVL L 406, 30.12.2006, s. 1.